जयपुर अन्तर्राष्ट्रिय विमानस्थल

जयपुर अन्तर्राष्ट्रिय विमानस्थल (आइएटिए: JAI, आइसिएओ: VIJP) भारतको राजस्थान राज्यको राजधानी जयपुरमा रहेको एक अन्तर्राष्ट्रिय विमानस्थल हो। यो सहरको केन्द्रबाट लगभग १० किमी (६.२ माइल) टाढा रहेको साङ्गानेरको दक्षिणी उपनगरमा अवस्थित छ। यो दैनिक निर्धारित उडान सञ्चालनमा भारतको १३औँ सबैभन्दा व्यस्त विमानस्थल हो। इतिहास सन् २००५ डिसेम्बर २९ मा जयपुर विमानस्थललाई अन्तर्राष्ट्रिय विमानस्थलको दर्जा प्रदान गरिएको थियो। विमानस्थलको एप्रोनमा १४ विमानहरू समायोजन गर्न सकिन्छ, र नयाँ एकीकृत टर्मिनल भवनले व्यस्त समयमा १,००० यात्रुहरूलाई सेवा दिन सक्छ। सन् २००९ जुलाई १ मा यो विमानस्थलको दोस्रो टर्मिनल भवनको उद्घाटन गरिएको थियो। सन् २०१९ मा यस विमानस्थलको धावनमार्गको चौडाइ प्रत्येक छेउमा लगभग २० मिटरले विस्तार गरिनुका साथै प्रस्थान क्षेत्रमा नयाँ कक्ष निर्माण र तीन कन्भेयर बेल्ट र २ नयाँ एयरोब्रिजहरू स्थापना गरिएको थियो। सन्दर्भ सामग्रीहरू बाह्य कडीहरू जयपुर अन्तर्राष्ट्रिय विमानस्थलसँग सम्बन्धित चित्र तथा श्रव्यदृश्यहरू विकिमिडिया कमन्समा रहेको छ। आधिकारिक वेबसाइट यो पनि हेर्नुहोस्